La Granja de la Costera sol·licita una nova rotonda per al seu polígon industrial - Portal de Xàtiva
La Granja de la Costera sol·licita una nova rotonda per al seu polígon industrial
El diputat de Carreteres, Pablo Seguí, es reuneix amb l’alcalde, Carlos Garrido
El primer edil ha manifestat també el desig que s’amplie la rotonda de l’entrada del municipi
El diputat de carreteres, Pablo Seguí, s’ha reunit amb l’alcalde de la Granja de la Costera, Carlos Garrido, el qual li ha traslladat les necessitats del seu municipi en matèria d’infraestructures i carreteres.
Garrido ha demanat per al seu poble dues actuacions en els accessos. D’una banda, la creació d’una nova rotonda per al polígon industrial de la població, de manera que el trànsit circule més fluid i amb més seguretat.
I, d’altra banda, l’ampliació de la rotonda que està a l’entrada del poble, «ja que passa trànsit pesant, com a autobusos i camions, i tenen problemes a l’hora de maniobrar», ha asseverat l’alcalde.
El primer edil del municipi de la Costera ha manifestat el seu agraïment al diputat i ha fet insistència en les ajudes de la Diputació destinades a poblacions xicotetes.
Així mateix, Seguí li ha traslladat a Garrido la seua disposició a atendre les necessitats tractades en la trobada.
Publicado el octubre 8, 2015 Autor Portal de XàtivaCategorías Com. Valenciana, Diputación, La Granja de la Costera, XàtivaEtiquetas diputacion, la granja de la costera, nueva, reunion, rotonda
Anterior Entrada anterior: Clases de baile de salón social y latino en Xàtiva
Siguiente Entrada siguiente: Renfe programa trenes de Cercanías nocturnos especiales para asistir al Festival Internacional de Pirotecnia en Valencia